বৈশাখের প্রথম দিনে বর্ণিল পোশাকের মতো গয়না বা অলংকারটাও চাই রঙিন। আর হাতে থাকুক সুন্দর ও মানানসই একটা ব্যাগ। এমনটাই বললেন ফ্যাশন হাউস বিবিয়ানার  স্বত্বাধিকারী ও ডিজাইনার লিপি খন্দকার। তিনি জানান, এবার বিবিয়ানার থিম লাইন হলো-রিকশার টুংটাং। রিকশায় রঙের যে বর্ণিল উপস্থাপন, সেটিই নিয়ে আসতে চেয়েছি পোশাকে আর গয়নায়। এ ছাড়া পুরোনো ডিজাইনের ব্যাগের পাশাপাশি পয়লা বৈশাখের আয়োজনে রেখেছি বটুয়া ধাঁচের নতুন ব্যাগ। ব্যাগগুলো সিল্ক আর ধুপিয়ান কাপড়ের তৈরি। এসব ব্যাগের নকশায় ব্যবহার করা হয়েছে ৫ আর ১০ পয়সার মুদ্রা। বলেন তিনি।